|  |  |  |
| --- | --- | --- |
| Varju József |  | ÁLT/ |
| Meghívó |  | Tatabánya, 2019. április 8. |
| Háttéranyag a 2019.06.15-i császári Stihl favágó verseny és méhészeti nap eseményhez |

**XVIII. Stihl Országos Fakitermelő Versenysorozat**

**Császári Regionális Elődöntő és SK-HU FORESTERS AND BEES INTERREG projekt keretében méhészeti nap**

A tavalyi, sikeres rendezését követően felkérést kapott Társaságunk az Andreas Stihl Kereskedelmi Kft-től, hogy 2019-ben a Stihl Országos Fakitermelő Versenysorozat 6 regionális elődöntőjének egyikét a Vértesi Erdő Zrt. rendezze meg ismét. A rendezvény fő célja a fakitermelői munkakultúra népszerűsítése, ápolása illetve a régióban levő Társerdőgazdaságok, szakintézmények, szakkereskedések, s a fahasználati ágazatban dolgozók kapcsolatépítése, a tapasztalatszerzés és az új technológiák megismerése. Emellett sok más színes programmal várunk minden kedves érdeklődőt Fejér és Komárom-Esztergom megye, illetve a szűkebb régió, a Kisbéri kistérség falvaiból. A mező- és erdőgazdálkodás szervesen kapcsolódik egymáshoz, így bizonyosan számíthatunk arra, hogy Császárról és a környező településekről sok gazda és családja is kilátogat a neves eseményre

Az INTERREG SK-HU FORESTERS AND BEES SKHU/1601/1.1/002 pályázat egyik aktivitása, hogy méhészeti napot szervezzünk a környéken élő laikus közönség számára. Erdőgazdaságunk a programmal elsősorban a gyerekeket kívánja megszólítani, de lesznek olyan atrakciók is, mely a felnőtt közönség számára is érdekes lehet. A császári Egresi-rét a program lebonyolítására különösen alkalmas, így a két rendezvényt összekapcsoltuk.

**STIHL versenysorozat és méhészeti nap** tervezett programja:

08:00 – 08:30 Regisztráció

08:30 – 09:00 Munkavédelmi oktatás

09:00 – 09:20 Megnyitó

09:30 - 11:00 Első versenyforduló

11:00 – 11:40 Stihl Roadshow

11:40 – 13:00 Ebédszünet

13:00 – 14:30 Második versenyforduló

14:30 - 15:00 Különdíjas versenyszám (kétkezes fűrészelés)

15:00 – 15:30 Timbersports bemutató

15:30-tól Eredményhirdetés

Az INTERREG SK-HU FORESTERS AND BEES SKHU/1601/1.1/002 pályázat méhészeti nap kereteiben folyamatos programokkal kívánjuk népszerűsíteni a méhészeti ágazatot. Többek között méhészeti témájú ugráló vár, arcfestés, méhészeti eszközök bemutatója, ismeretterjesztés, rajzverseny, sorversenyek, ügyességi versenyek és játszóház áll majd a gyerekek rendelkezésére, de sok más érdekes programmal is készülünk: alpintecnikai bemutató, közlekedésbiztonsági bemutató, gépbemutató, kétkezes fűrészverseny. Hosszabb távú terveink közt szerepel, hogy az Agrárkamara és a Vadászkamara megyei szervezeteivel is akár közös szakmai nappá fejleszthessük ezt az eseményt, amelyre az országban már számos példa mutatkozik.

Üdvözlettel:

 Macsek Lajos

 vezérigazgató

Vértesi Erdő Zrt.